ऊंची जीएसटी रेट अगर लागू होती है तो उसका दुग्‍ध उत्‍पादकों पर प्रत्‍यक्ष असर होगा। डेयरी शायद एक मात्र इंडस्‍ट्री है जहां कंज्‍यूमर से ली जाने वाली कीमत का लगभग 70 फीसदी हिस्‍सा दुग्‍ध उत्‍पादक को दिया जाता है। भारत की कोई भी फूड प्रोसेसिंग इंडस्‍ट्री किसानों की इस तरह की ऊंची उम्‍मीदों पर खरा उतरने में सक्षम नहीं है। वास्‍तव में अधिकांश वैसे देशों में जहां की डेयरी इंडस्‍ट्री डेवलप है, वहां कंज्‍यूमर द्वारा चुकाई जाने वाली रकम की 35 फीसदी से अधिक राशि दुग्‍ध उत्‍पादकों को नहीं दी जाती है। इसलिए आशंका है कि जीएसटी दर ऊंची होने से दुग्‍ध उत्‍पादकों को मिलने वाली दूध की कीमतें कम हो सकती हैं।